USA koondise võistlusriietus 2018. aasta maailmameistrivõistlustel
**Ameerika Ühendriikide meeste rahvuslik jäähokikoondis** esindab USA-d jäähokis rahvusvahelistel võistlustel. Rahvusvaheline Olümpiakomitee ja Ameerika Ühendriikide Olümpia- ja Paraolümpiakomitee tunnustavad USA Hockey USA organiseeritud jäähoki juhtorganina ning see on Rahvusvahelise Jäähokiföderatsiooni liige. Enne 1991. aasta juunit oli organisatsioon tuntud kui Ameerika Ühendriikide amatöörhokiliit (AHAUS). USA Hockey peakorter asub Colorado osariigis Colorado Springsis ning U18 ja U17 koondise juhtkond asub Michiganis Plymouthis. USA koondis on IIHF maailma edetabelis peale 2021. aasta MM-i 4. kohal.

USA võitis kuldmedalid 1960. ja 1980. aasta taliolümpiamängudel ning hõbemedalid 2002. ja 2010. aasta taliolümpiamängudel. USA võitis ka 1996. aasta jäähoki maailmakarikavõistlused, alistades finaalis Kanada. (Esimesed jäähoki maailmakarikavõistlused (WCH) või 1996. aasta jäähoki maailmakarikavõistlus asendasid Kanada karikavõistlused profijäähoki ühe peamise meistrivõistlusena.) Meeskonna viimane MM-medal tuli 2021. aastal, kui saadi pronksmedal. Maailmameistrivõistlused võitsid nad aastatel 1933 ja 1960. Erinevalt teistest riikidest ei kasuta USA tavaliselt maailmameistrivõistlustel oma parimaid NHL-i mängijaid. Selle asemel annab see noorematele mängijatele võimaluse saada rahvusvahelisi kogemusi. Kokku on meeskond kogunud üksteist olümpiamedalit (neist kaks kulda), üheksateist MM-medalit (neist kaks kuldset) ning viiel korral jõudis Kanada karika/MK-i poolfinaalringi, kahel korral finaali ja võitis korra kulla. Tänapäeval pole USA kunagi MM-i kullamänguni jõudnud, sest alates 1992. aastast, mil IIHF kehtestas play-off süsteemi, on ta poolfinaalvoorus kümme korda kaotanud. 

USA on üks edukamaid rahvuslikke jäähokikoondisi maailmas ja niimimetatud "Big Sixi" liige, mis on kuue tugevaima meeste jäähokiriigi mitteametlik grupp koos Kanada, Tšehhi, Soomega, Venemaaga ja Rootsiga.

Tulemused
---------

###  Olümpiamängudel

|  |  |
| --- | --- |
| * 1920 – Hõbe hõbemedal
* 1924 – Hõbe hõbemedal
* 1928 – ei osalenud
* 1932 – Hõbe hõbemedal
* 1936 – Pronks pronksmedal
* 1948 – diskvalifitseeritud
* 1952 – Hõbe hõbemedal
* 1956 – Hõbe hõbemedal
* 1960 – Kuld **olümpiavõitja**
* 1964 – 5. koht
* 1968 – 6. koht
* 1972 – Hõbe hõbemedal
* 1976 – 5. koht
 | * 1980 – Kuld **olümpiavõitja**
* 1984 – 7. koht
* 1988 – 7. koht
* 1992 – 4. koht
* 1994 – 8. koht
* 1998 – 6. koht
* 2002 – Hõbe hõbemedal
* 2006 – 8. koht
* 2010 – Hõbe hõbemedal
* 2014 – 4. koht
* 2018 – 7. koht
* 2022 – 5. koht
 |

### Maailmameistrivõistlustel

|  |  |  |
| --- | --- | --- |
| * 1985 – 4. koht
* 1986 – 6. koht
* 1987 – 7. koht
* 1989 – 6. koht
* 1990 – 5. koht
* 1991 – 4. koht
* 1992 – 7. koht
* 1993 – 6. koht
* 1994 – 4. koht
* 1995 – 6. koht
* 1996 – Pronks pronksmedal
* 1997 – 6. koht
* 1998 – 12. koht
 | * 1999 – 6. koht
* 2000 – 5. koht
* 2001 – 4. koht
* 2002 – 7. koht
* 2003 – 13. koht
* 2004 – Pronks pronksmedal
* 2005 – 6. koht
* 2006 – 8. koht
* 2007 – 5. koht
* 2008 – 5. koht
* 2009 – 4. koht
* 2010 – 13. koht
* 2011 – 8. koht
 | * 2012 – 7. koht
* 2013 – Pronks pronksmedal
* 2014 – 6. koht
* 2015 – Pronks pronksmedal
* 2016 – 4. koht
* 2017 – 5. koht
* 2018 – Pronks pronksmedal
* 2019 – 7. koht
* 2021 – Pronks pronksmedal
* 2022 – 4. koht
* 2023 – 4. koht
 |

Välislingid
-----------

* USA Hockey koduleht
* USA koondis IIAF-i kodulehel